27 



Toeloej Langen Sari geuat mawa tai Soemoer Bandoeng bari pokna: „koe- 

 maha ieu tai Soemoer Bandoeng?" 



Barang geus diteundeun dina pangadoean, djelema sanagara Kota Waringin 

 patoebroek-toebroek, paheula-heula, pada njolek pada ngadahar, da poegoeh bo- 

 borehna Batara Goeroe; goedjroed djelema sanagara pokna; „seungit tai Soemoer 

 Bandoeng." 



Nimbang Waringin toeloej nangis bari pok deui njaoer: „Soemoer Bandoeng, 

 ajeuna tina sia ngeleh-ngelehkeun bae ka aing, manan oetjoel kalah boeroek; 

 hajoe, ajeuna oerang ngadoe moending, aing boga moending adoe, poepoen- 

 dakanana oge mani tiloe tangkeup". 



Tjek Soemoer Bandoeng ka toeang raka pokna: „enkang Langen Sari, koe- 

 maha geuning eta ngadjak ngadoe moending?" 



Tjek Rangga Wajang: „oerang lawan bae", sarta bari njaoer ka Kalang Soetra 

 pokna: „Kalang Soetra, aing menta tempo deuk njokot heula moending, da diga- 

 doehkeun di anoe gadoer; beh ditoena doea poë, beh dieuna sapoë." 



Sanggeus kitoe, toeloej Rangga Wajang njaoer deui ka raina Soemoer Bandoeng, 

 pokna: „Njai, akang djaoeh djoengdjoeng anggang doakeun". 



Djawabna noe geulis Soemoer Bandoeng: „soemangga engkang." 

 Koleang angkat noe kasep, 

 anoe kasep Rangga Wajang, 

 basana ngadjoedjoer doeloer, 

 ka tegal si-awat-awat, 

 njorang leuweung sakeukeudeung, 

 njorang tegal sabengbatan, 

 soempingna ka aki-aki, 

 Aki-aki Pangalasan. 



Barang soemping Rangga Wajang, ngahoeleng ningali moending; reret ka 

 Aki Pangalasan; noe keur ngoentaj bae bari noenggoean moending keur anakan. 



Saoer Rangga Wajang: „Aki, sia keur naon?" 



Demi djawabna: „keur noenggoean moending bari ngoentaj; ari agan teh, 

 bade ka mana?" 



„Koela teh keur njiar moending Aki", tjek Rangga Wajang. 



„Moending pantar koemaha, di koering oge aja noe pantar djeung moending 

 Nimbang Waringin", tjek Aki Pangalasan. 



Saoer Rangga Wajang: „ah, tjoemah ari noe gede mah, ngadenge soerak 

 meureun kaboer, hajang noe lemboet keneh, tah eta eneng geus sabraha peuting 

 oemoerna?" 



„Kakara sapoeloeh peuting," tjek Aki Pangalasan. 



Saoer Rangga Wajang: „pantar kitoe, sabaraha hargana?" 



Djawabna Aki Pangalasan: „eta eneng mah mangga bae, abdi ngahatoeranan." 



Sanggeus kitoe, eta eneng toeloej diringkoes, digembol koe djimpo bari njaoer 

 pokna: „Aki doakeun ieu eneng sing pogot ngegel kontol, djeung koe koela di- 

 doakeun sia Aki masing tereh hilang". 



Rangga Wajang sanggeus njaoer kitoe, ladjeng angkat bari mawa eneng. 



